Белла Цонева
Белла Христова Цонева е българска актриса.

Биография 
Родена е на 9 декември 1946 г. в Стара Загора в семейство на учителка и юрист. Завършва актьорско майсторство във ВИТИЗ „Кръстьо Сарафов“ (1968).

Разпределена е в Драматично-куклен театър (Враца), където работи три години (1968 – 1971) и в Драматичен театър „София“ (1971 – 1997). Директор е на Драматичен театър „Крум Кюлявков“ в Кюстендил в периода 2003 – 2005. От началото на 2006 г. е директор на Българския културен институт в Москва, Русия.

Участвала е в повече от 60 роли в театъра и повече от 30 в киното, сред които „Тримата от запаса“, „Осмият“ и др. Работила с най-добрите: режисьорите Вили Цанков, Леон Даниел, Бинка Желязкова, Зако Хеския, Бено Бесон, Асен Шопов; актьорите Стефан Данаилов, Георги Георгиев – Гец, Григор Вачков, Невена Коканова, Антон Горчев, Катя Паскалева, Коста Цонев, Ицко Финци.

Член на САБ (1968).

Омъжва се за поета Иван Динков. Има две деца – Иван и Белла.

Награди и отличия 
 Заслужил артист (1981).
 Награда за женска роля за ролята на (Наташа) в пиесата „Младостта на бащите“ на II национален преглед на младежката пиеса (Русе).
 Наградата Иван Динков за книгата и „На Изток от Иван“ в (Пловдив, 2009)

Театрални роли 
 „Последната нощ на Сократ“ (1986) (Стефан Цанев)
 „Хоро“ (1983) (Антон Страшимиров)
 „Хамлет“ (1983) (Уилям Шекспир)
 „Къща“ (1981)
 „Три сестри“ (1980) (Антон Чехов) – Маша
 „В полите на Витоша“ (Пейо Яворов) – Елисавета
 „Първите“ (Петко Тодоров) – Стефана
 „Луна за несретници“ (Юджийн О'Нийл)

 Телевизионен театър
 „Имена и адреси“ (Лилия Тодорова), 2 части
 „Време за любов“ (1983) (Кольо Георгиев)
 „Седем вика в океана“ (1982) (Алехандро Касона)
 „Събитие на шосето Лондон-Калкута“ (1979) (Дончо Цончев)
 „Женитба“ (1977) (Николай Гогол)
 „Ленин влезе в нашия дом“ (1977) (Георги Караславов)
 „Вражалец“ (1976) (от Ст. Л. Костов, реж. Хачо Бояджиев), 2 части, мюзикъл, (Втора реализация)
 „Но преди да станем големи“ (1972) (Владимир Голев)

Филмография

Библиография (автор) 
 „Било е“ – издателство („Български писател“, 2005)
 „На Изток от Иван“ („Жанет 45“, 2008)

Източници

Външни препратки 
 Белла Цонева в BGmovies.info
  Белла Цонева в КиноПоиск
  

Български актьори и актриси
Български театрални актьори и актриси
Заслужили артисти (България)
Възпитаници на НАТФИЗ
Български дипломати
Държавни служители на България
Родени в Стара Загора